section_heading: Struktura
paragraph_text: Pri usporedbi praha skarbroita koji je rendgenski slikan odmah nakon mrvljenja i onog koji je proveo nekoliko tjedana na sobnoj temperaturi, Duffin i Goodyear (1960.) su zaključili kako postoji nekoliko faza. Prva faza, nazvana hidroskarbroit, spontano dehidrira i prelazi u drugu fazu, skarbroit. Ovaj proces, koji je nereverzibilan, može se ubrzati zagrijavanjem hidroskarbroita na 40°C u trajanju od jednog do dva sata. Daljnjim zagrijavanjem skarboita pojavljuje se nova faza na 130°C, metaskarbroit, koja je stabilna do 230°C. Duffin i Goodyear (1960.) su odredili parametre ćelije skarbroita kao sljedeće: a=9,94, b=14.88, c=26.47, α=98,7, β=96.5, γ = 89,0, Z=4. Mineral pripada triklinskom sustavu. Autori su hipotetski odredili i građu skarbroita. Skarbroit je prema njima građen od slojeva Al(OH)<sub>3</sub> između kojih se nalaze slojevi Al<sub>2</sub>(CO<sub>3</sub>)<sub>3</sub>, kao i molekule vode.